**KAPOSVÁR MEGYEI JOGÚ VÁROS** 3. változat

**POLGÁRMESTERE**

**ELŐTERJESZTÉS**

**A fizetőparkolókat üzemeltető közalkalmazottak érdekeltségi rendszerének módosításáról**

Kaposvár Megyei Jogú Város Városgondnokságának alkalmazásában álló, fizetőparkolók üzemeltetésében részt vevő ellenőrök jelenleg a bevételi előirányzat teljesüléséhez kötött érdekeltségi rendszer alapján jogosultak jutalék kifizetésére.

Jelenleg az érdekeltségi rendszer az alábbi dolgozókra terjed ki:

* 1 fő műszaki koordinátor
* 1 fő műszaki karbantartó,
* 2 fő ügyfélszolgálati munkatárs,
* 6 fő parkoló ellenőr.

A szervezeti átalakítás miatt és a tapasztalatok alapján a 86/2008. (IV.24.) önkormányzati határozattal elfogadott szabályzat módosítását szükségesnek tartom.

A jelenleg érvényes szabályzat módosításának okai:

* Személyi változás: a műszaki koordinátor feladatait a parkolási csoportvezető veszi át.
* Két fő parkoló ellenőr felvételére kerül sor, parkoló bővítés miatt.
* A karbantartó technikus munkavégzése csak abban az esetben gyakorol hatást a parkolási díjakból befolyt bevételekre, ha a munkaköri leírásában szereplő feladatait nem látja el.
* A fizetőparkolók üzemeltetéséből származó bevételek legnagyobb részét a szabálykövető magatartást tanúsító állampolgárok által befizetett parkolási díj teszi ki. A parkoló-ellenőrök elvégzett munkamennyisége nem áll egyenes arányban a befolyt pénzösszeggel. A technikai fejlődés következményeképp lehetőség nyílt arra, hogy a parkoló-ellenőrök által elvégzett intézkedések mennyisége követhető legyen.
* Tapasztalataink szerint a jelenleg alkalmazott – bevételi előirányzat teljesüléséhez kötött - érdekeltségi rendszer a parkoló-ellenőrök esetében nem rendelkezik az elvárt motivációs hatással.

A fizetőparkolókat üzemeltető közalkalmazottak érdekeltségi rendszerének módosítására az alábbi javaslatokat teszem:

* A karbantartó technikus érdekeltségi jutalékának megszüntetését javaslom az előzőekben részletezett okból.
* A műszaki koordinátor feladatait a parkolási csoportvezetőnek adja át, ezért javaslom a szabályzatból való törlését.
* Javaslom a szabályzatban a parkolási csoportvezető szerepeltetését.
* A mobiltelefonnal, illetve parkoló kártyával történő díjfizetések térnyerése miatt az intézkedések számához kötött érdekeltségi rendszer kialakítását javaslom a parkoló őrök esetében.

**A jutalékszámítás az egyes munkakörök esetében:**

Parkoló ellenőrök:

A parkoló ellenőrök esetében a jutalék számítás alapját az elvégzett ellenőrzések képezik. Az elvárt intézkedési mennyiség 180 db/nap ellenőrpáronként, ez minősül 100%-os teljesítménynek. A teljesítmény értékelése havonta történik, eredménye a parkoló ellenőrök részére írásban átadásra kerül. A havi teljesítmény adatok átlaga határozza meg az éves jutalékfizetés mértékét az alábbi sávok szerint:

|  |  |  |
| --- | --- | --- |
| elvégzett regisztrált intézkedések a havi értékelések átlaga alapján | | |
| teljesítmény %-a (db intézkedés) | kifizethető jutalék % | kifizethető jutalék Ft |
| 121%- (217-) | 100% | 240 000 Ft |
| 116-120% (208-216) | 80% | 192 000 Ft |
| 111-115% (191-207) | 60% | 144 000 Ft |
| 106-110% (190-198) | 40% | 96 000 Ft |
| 101-105% (181-189) | 20% | 48 000 Ft |
| 100% (180) | 0% | 0 Ft |

Az esetlegesen előforduló hibás intézkedések %-os aránya a kifizethető jutalék összegét az alábbiak szerint módosítja:

|  |  |  |  |  |  |
| --- | --- | --- | --- | --- | --- |
| hibás intézkedések jutalékcsökkentő hatása | | | | | |
| hibás intézkedés  aránya | csökkentés a teljesítmény alapján kifizethető jutalék %-ában | | | | |
| 1-1,9 % | -20% | -40% | -60% | -80% | -100% |
| 2-2,9 % |  |
| 3-3,9 % |  |  |
| 4-4,9 % |  |  |  |
| 5%- |  |  |  |  |

A hibás intézkedésnek minősülő esetek pontos meghatározása a szabályzatban kerül rögzítésre.

Ügyfélszolgálati alkalmazottak:

A jelenleg érvényben lévő szabályozás módosítása nem szükséges.

Parkolási csoportvezető:

Jutaléka az ellenőrzése alá vont személyek teljesítményének függvénye. Jutalékarányának %-a megegyezik az érdekeltségi rendszerben dolgozók átlagos jutalékszázalékával.

Maximálisan kifizethető jutalékának összege: 480.000 Ft/év (100%)

A jutalékrendszer átalakításának forrásigénye:

Az érdekeltségi rendszer átalakítása többletforrást nem igényel.

Kérem Tisztelt Közgyűlést, hogy az előterjesztést tárgyalja meg, és a szabályzattervezetet fogadja el.

**Kaposvár, 2016. május 23.**

**Szita Károly**

polgármester

**HATÁROZATI JAVASLAT:**

Kaposvár Megyei Jogú Város Közgyűlése megtárgyalta a fizetőparkolókat üzemeltető személyek érdekeltségi rendszeréről szóló előterjesztést, és úgy döntött, hogy a fizetőparkolási munkában dolgozók érdekeltségi rendszerének módosításával egyetért, az előterjesztéshez csatolt szabályzattervezetet jóváhagyja.

Felelős: Szita Károly polgármester

Közreműködik: Herczeg Attila Városgondnokság vezető

Határidő: 2016.június 9.

**SZABÁLYZAT**

(tervezet)

a fizetőparkolókat üzemeltető munkavállalók érdekeltségi rendszere

A szabályzatot Kaposvár Megyei Jogú Város Közgyűlése a ……/2016. (……) számú határozatával elfogadta.

A szabályzat célja: érdekeltté tenni a fizetőparkolók működtetésében részt vevő azon közalkalmazottakat, akik a költségvetés bevételi előirányzatában szereplő fizetőparkolók üzemeltetéséből származó bevétel nagyságára érdemi hatást gyakorolni képesek, abban, hogy a fizetőparkolást igénybe vevő állampolgárok a vonatkozó önkormányzati rendeletben előírt parkolási díjakat megfizessék.

A szabályzat Kaposvár Megyei Jogú Város Városgondnokságának alkalmazásában álló, a fizetőparkolók szabályszerű használatára befolyással bíró közalkalmazottakra vonatkozik az alábbiak szerint:

1 fő parkolási csoportvezető

8 fő parkoló ellenőr

2 fő ügyfélszolgálati alkalmazott

**Abban az esetben, ha a parkolással kapcsolatos összes bevétel előirányzatának teljesítése nem éri el a 100%-ot, jutalék nem fizethető.**

**A parkoló-ellenőrök jutalékának meghatározása:**

A parkoló ellenőrök jutalékát az elvégzett intézkedések száma határozza meg. Intézkedésnek minősül a fizető parkolókban várakozó gépjárművek ellenőrzésének darabszáma. A 100%-os teljesítmény a gyakorlati tapasztalok alapján 180 db intézkedés számban kerül meghatározásra ellenőrpáronként.

A parkoló ellenőrök teljesítménye havonta értékelésre kerül, majd a havi értékek átlaga képezi az éves jutalék kifizetésének alapját az alábbiak szerint:

|  |  |  |
| --- | --- | --- |
| elvégzett regisztrált intézkedések a havi értékelések átlaga alapján | | |
| teljesítmény %-a (db intézkedés) | kifizethető jutalék % | kifizethető jutalék Ft |
| 121%- (217-) | 100% | 240 000 Ft |
| 116-120% (208-216) | 80% | 192 000 Ft |
| 111-115% (191-207) | 60% | 144 000 Ft |
| 106-110% (190-198) | 40% | 96 000 Ft |
| 101-105% (181-189) | 20% | 48 000 Ft |
| 100% (180) | 0% | 0 Ft |

Fenti jutalék az esetben fizethető ki, ha az ellenőr hibás intézkedéseinek aránya nem haladja meg az 1%-ot.

A hibás intézkedések az alábbi jutalékcsökkentést vonják maguk után:

|  |  |  |  |  |  |
| --- | --- | --- | --- | --- | --- |
| hibás intézkedések jutalékcsökkentő hatása | | | | | |
| hibás intézkedés  aránya | csökkentés a teljesítmény alapján kifizethető jutalék %-ában | | | | |
| 1-1,9 % | -20% | -40% | -60% | -80% | -100% |
| 2-2,9 % |  |
| 3-3,9 % |  |  |
| 4-4,9 % |  |  |  |
| 5%- |  |  |  |  |

Hibás intézkedésnek minősül:

1. rendszám elírás,
2. fényképen is jól látható érvényes parkolójegy esetén fizetési felszólítás kihelyezése,
3. a gépjármű rendszáma a csekken nem olvasható, vagy elírt,
4. a gépjármű típusának elírása
5. mobilparkolással történt futó parkolás esetén felszólítás kiadása,
6. a gépjármű ellenőrzése során készített fotón nem kivehető a lejárt parkolójegy, bérlet, rokkantkártya,
7. az eljárás során készített felvételeken a helyszín nem beazonosítható, a gépjármű rendszáma nem kivehető,
8. a fizetőparkoló automata üzemképtelensége jelzésének elmulasztása a műszaki karbantartó, vagy az ügyfélszolgálat részére,
9. másnapig érvényes jegy lejártként való kezelése, annak büntetése,
10. próbajegy nyomtatásának elmulasztása
11. folyamatos munkavégzés hiánya a próbajegy vétel, illetve a szoftveres mozgáskövetés tanúsága szerint
12. műszaki géppark (mobiltelefon, pótdíjfizetési felszólítás nyomtatására szolgáló készülék) használható állapotban tartásának elmulasztása.

**Az ügyfélszolgálati alkalmazottak jutalékának meghatározása:**

A jutalék kifizetésének alapja a tárgyévben kiadott, hibátlanul (hiba 1% alatt) feldolgozott fizetési felszólítások aránya az alábbiak szerint:

|  |  |
| --- | --- |
| **Hibátlan feldolgozottság aránya** | **kifizethető éves jutalék összege** |
| 100 % | 240.000 Ft |
| 99 % | 192.000 Ft |
| 98 % | 144.000 Ft |
| 97 % | 96.000 Ft |
| 96 % | 48.000 Ft |
| 95 % | 0 Ft |

Hibátlannak minősül a feldolgozottság, amennyiben a parkoló ellenőrök által a vizsgált időszakban a kiadott fizetési felszólítások vonatkozásában a bírságolás napjától számított 90 napon belül teljes körűen megtörtént a fizetési meghagyások kibocsátása, illetve jogerős ítéletet követő 60 napon belül kezdeményezték a végrehajtást.

Jutalékcsökkentő hibák fizetési meghagyási ügyintéző esetében:

1. határidőn túli intézkedés,
2. tulajdonos váltás miatt más személy ellen per indítása,
3. tulajdonos adatainak hibás szerepeltetése,
4. tudomására jutott hibás intézkedés korrigálásának elmulasztása,
5. hibás pénzügyi intézkedés,
6. rendszám ellenőrzésének elmulasztása (fizetési felszólítás és fotó összehasonlítása),

Jutalékcsökkentő hibák végrehajtási ügyintéző esetében:

1. határidőn túli intézkedés,
2. tudomására jutott hibás intézkedés korrigálásának elmulasztása,
3. hibás pénzügyi intézkedés,
4. befizetés ellenére végrehajtás kezdeményezése,
5. végrehajtó által kért adatok pótlásának elmulasztása,
6. Földhivatal kérésére igazgatási szolgáltatási díj kihelyezésének elmulasztása.

**A parkolási csoportvezető jutalékának meghatározása:**

Jutaléka az ellenőrzése alá vont személyek teljesítményének függvénye. Jutalékarányának %-a megegyezik az érdekeltségi rendszerben dolgozók átlagos jutalékszázalékával.

Maximálisan kifizethető jutalékának összege: 480.000 Ft/év (100%)

Az érdekeltségi rendszerben érintett közalkalmazottak jutalékát a dokumentumok alapján a parkolási csoportvezető számolja ki KMJV Polgármesteri Hivatal Pénzügyi Irodája Irodavezető helyettesének ellenjegyzésével, a Városgondnokság vezető jóváhagyásával.

Jelen szabályzat 2016. július 1. napján lép hatályba, előírásait a 2016. évre és azt követően kell alkalmazni.

**Kaposvár, 2016. május 23.**

**Herczeg Attila**

**Városgondnokság vezető**